Anne Hathaway

Anne Jacqueline Hathaway (s. 12. marraskuuta 1982 Brooklyn, New York, New York) on yhdysvaltalainen Oscar-palkittu näyttelijä. Hänet tunnetaan muun muassa rooleistaan elokuvissa Prinsessapäiväkirjat (2001), Prinsessapäiväkirjat 2 (2004), Paholainen pukeutuu Pradaan (2006), Jane Austenin jalanjäljillä (2007), Liisa Ihmemaassa (2010), Yön ritarin paluu (2012) ja Interstellar (2014). 

Vuonna 2008 hän sai parhaan naispääosan Oscar-ehdokkuuden roolistaan elokuvassa Rachel Getting Married. Vuonna 2012 hän näytteli Fantinea musikaalielokuvassa Les Misérables, josta hänet palkittiin parhaan naissivuosan Oscarilla, Golden Globella, Baftalla ja SAG-palkinnolla.

 Ura 
pienoiskuva|Hathaway vuonna 2007.
Hathaway on kolmesta lapsesta keskimmäinen. Hänen näyttelijä-äitinsä kannusti häntä samalle uralle ja seuraamaan jalanjäljissään. Hathaway kasvatettiin katoliseksi ja lapsena hän toivoi pääsevänsä nunnaksi. Hänellä on ranskalaisia ja irlantilaisia sukujuuria. Lukion ja yliopiston jälkeen Hathaway opiskeli draamaa ja näyttämötaidetta American Academy of Dramatic Artsissa.

Hathaway sai ensimmäisen merkittävän roolinsa lyhytikäiseksi jääneessä komedia-/draamasarjassa Irti arjesta (1999–2000). Tunnetuksi hän tuli roolistaan vuonna 2001 ensi-iltansa saaneessa elokuvassa Prinsessapäiväkirjat (The Princess Diaries) ja sen vuonna 2004 julkaistussa jatko-osassa Prinsessapäiväkirjat 2 (The Princess Diaries 2: Royal Engagement). Hän esiintyi myös muun muassa vuonna vuoden 2002 elokuvassa Nicholas Nicklebyn elämä ja seikkailut (Nicholas Nickleby), sekä vuonna 2004 ensi-iltansa saaneessa elokuvassa Lumottu Ella (Ella Enchanted). Koska Hathaway oli aikoinaan menestynyt sopraano New Yorkissa, tarjottiin hänelle Christinen roolia vuoden 2004 elokuvassa Oopperan kummitus, mutta Hathaway joutui kieltäytymään Prinsessapäiväkirjojen jatko-osan kuvausten takia.

Prinsessapäiväkirjojen jatko-osan jälkeen hän ei kuitenkaan enää halunnut näytellä perhe-elokuvissa, ja hän esiintyi tämän jälkeen jo rohkeammissa rooleissa. Vuonna 2006 Hathaway esiintyi elokuvassa Paholainen pukeutuu Pradaan (The Devil Wears Prada), ja vuonna 2007 Jane Austenina elokuvassa Jane Austenin jalanjäljillä. Hän on myös näytellyt pääosan Morsianten sota (Bride Wars) -elokuvassa, joka sai ensi-iltansa vuonna 2009. Hathaway näytteli pääosan myös vuonna 2010 ensi-iltansa saaneessa elokuvassa Love and Other Drugs, vastanäyttelijänään Jake Gyllenhaal. Samana vuonna hän esitti myös Valkoista Kuningatarta elokuvassa Liisa Ihmemaassa.

Hathaway valittiin vuonna 2011 Selina Kylen (Kissanainen) rooliin Christopher Nolanin vuonna 2012 valmistuneeseen Batman-elokuvaan Yön ritarin paluu. Samana vuonna hän voitti parhaan naissivuosan Oscar-palkinnon roolistaan Fantinena elokuvassa Les Misérables. Hathaway juonsi vuoden 2011 Oscar-gaalan yhdessä James Francon kanssa.

Hathaway ääninäytteli papukaijaa animaatioelokuvassa Rio (2011) ja sen jatko-osassa Rio 2 (2014). Hän palasi yhteistyöhön Nolanin kanssa avaruusdraamaan Interstellar (2014), jossa hän esitti tutkijaa etsimässä uutta asuinkelpoista planeettaa Maapallon käytyä elinkelvottomaksi. Komediaan Hathaway palasi elokuvassa Harjoittelija (2015), jossa hän näytteli muotialan yrittäjää, joka palkkaa eläkeläisen harjoittelijakseen. Vuonna 2016 hän uusi Valkoisen kuningattaren roolinsa elokuvassa Liisan seikkailut peilimaailmassa sekä näytteli fantasiasävyisessä komediassa Colossal. Myönteisiä arvioita hän sai roolistaan itsekeskeisenä näyttelijänä rikoskomediassa Ocean’s 8 (2018).

Vuonna 2019 hänen elokuviinsa kuuluivat trilleri Serenity, komedia Ammattihuijarit, Amazonin televisiosarja Modern Love sekä tositapahtumiin perustuva draama Dark Waters. Vuonna 2020 Hathaway näytteli rikosdraamassa The Last Thing He Wanted ja Roald Dahlin kirjaan perustuvassa elokuvassa The Witches. Seuraavana vuonna hän esiintyi ryöstöelokuvassa Locked Down ja scifisarjassa Solos. Hathaway näytteli yhdessä Jared Leton kanssa minisarjassa WeCrashed (2022), joka käsittelee Weworkin nousua ja tuhoa. Samana vuonna hän esiintyi draamassa Armageddon Time. Vuonna 2023 hänellä oli sivurooli elokuvassa Eileen. Romanttiseen komediaan hän palasi elokuvassa The Idea of You (2024), jossa hän näytteli yksinhuoltajaäitiä suhteessa nuorempaan poptähteen. Samana vuonna hän esiintyi yhdessä Jessica Chastainin kanssa 1950-luvulle sijoittuvassa trillerissä Mother's Instinct.

Kesäkuussa 2025 alkoi Paholainen pukeutuu Pradaan (2006) jatko-osan Paholainen pukeutuu Pradaan 2 kuvaukset, jossa Hathawayn on määrä uusia Andrea "Andy" Sachsin roolinsa. Elokuvan saanee ensi-iltansa toukokuussa 2026. Hathaway näyttelee Penelopea vuonna 2026 ensi-iltansa saavassa fantasiaelokuvassa The Odyssey.

 Yksityiselämä 
Vuonna 2008 Hathaway alkoi seurustelemaan näyttelijä Adam Shulmanin kanssa. He menivät kihloihin marraskuussa 2011 ja naimisiin 29. syyskuuta 2012. Pariskunnalle syntyi poika 24. maaliskuuta 2016. Parin toinen poika syntyi marraskuussa 2019.

Hathaway on ollut aktiivinen naisten oikeuksien puolestapuhuja ja on ottanut esimerkiksi julkisesti kantaa lapsiavioliittoja vastaan. Vuonna 2016 hänet valittiin yhdeksi UN Womenin hyvän tahdon lähettiläistä.

 Filmografia 
Elokuvat Vuosi Suomenkielinen nimi Alkuperäinen nimi Rooli2001 Prinsessapäiväkirjat  The Princess Diaries  Mia ThermopolisSaari  The Other Side of Heaven  Jean Sabin2002 Kissojen valtakunta  Neko no ongaeshi  Haru Yoshioka (äänirooli)Nicholas Nicklebyn elämä ja seikkailut  Nicholas Nickleby  Madeline Bray2004 Lumottu Ella  Ella Enchanted  EllaPrinsessapäiväkirjat 2  The Princess Diaries 2: Royal Engagement  Mia Thermopolis 2005 Tapaus Punahilkka  Hoodwinked!  Red Puckett (äänirooli)Havoc  Allison LangBrokeback Mountain  Lureen Newsome Twist2006 Paholainen pukeutuu Pradaan  The Devil Wears Prada  Andrea "Andy" Sachs2007 Jane Austenin jalanjäljillä  Becoming Jane  Jane Austen2008 Salainen agentti 86  Get Smart  Agentti 99  Passengers  Claire SummersRachel Getting Married  Kym Buchman2009  Morsianten sota  Bride Wars  Emma Allen2010 Ystävänpäivä  Valentine’s Day   Liz CurranLiisa Ihmemaassa  Alice in Wonderland  Valkoinen KuningatarLove and Other Drugs  Maggie Murdock2011 Rio  Jewel (äänirooli)Sinä päivänä  One Day  Emma Morley2012 Yön ritarin paluu  The Dark Knight Rises  Selina Kyle / KissanainenLes Misérables  Fantine2013 Don Jon  Emily Lombardo (cameorooli)2014 Song One  Franny EllisDon Peyote  TRUTH-agenttiRio 2  Jewel (äänirooli)Interstellar  Amelia Brand2015 Harjoittelija  The Intern  Jules Ostin2016  Liisan seikkailut peilimaailmassa  Alice Through the Looking Glass  Valkoinen kuningatarColossal  Gloria 2018 Ocean’s 8  Daphne Kluger2019 Serenity  Karen Zariakas  Ammattihuijarit  The Hustle  Josephine Chesterfield 	Dark Waters  Sarah Barlage Bilott 2020 The Last Thing He Wanted  Elena McMahon The Witches  Grand High Witch 2021 Locked Down   	Linda  2023  Arkki ja Maasika  The Ark and the Aardvark   2026  Paholainen pukeutuu Pradaan 2  Andrea "Andy" SachsThe Odyssey  Penelope

 Lähteet 

 Aiheesta muualla 




Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset ääninäyttelijät
Luokka:Yhdysvaltalaiset laulajat
Luokka:Oscar-palkinnon saajat
Luokka:Golden Globe -palkinnon saajat
Luokka:BAFTA-palkinnon saajat
Luokka:SAG-palkinnon saajat
Luokka:Primetime Emmy -palkinnon saajat
Luokka:Vuonna 1982 syntyneet
Luokka:Amerikanranskalaiset
Luokka:Elävät henkilöt
Luokka:Seulonnan keskeiset artikkelit